Hodi

Hodia edo tutua likidoak, gasak edo edozein jariakin garraiatzeko funtzioa duen zilindro erako ekoizkina da. Hodien ezaugarri geometriko nagusienak hauexek dira: kanpo diametroa eta barne diametroa (metrotan, hazbetetan), lodiera (milimetrotan) eta luzera (metrotan) dira.

Hodiaren zeregin garrantzitsuena likidoak eta gasak garraiatzea da. Baita solidoak ere garraia dezake, adibidez, hormigoia, zementua, zekaleak, eta bar.

Etxerako eta industriarako erabiltzen dira isurkariak garraiatzeko.
Petrolioa garraiatzen duenean olio-hodia deritzo, eta gasa garraiatzen duenean gas-hodia.

Hodiak material ezberdinekin ekoitz daitezke : plastikozko hodiak (PVC, PP, PE), metalezko hodiak (altzairuzko hodiak, kobrezko hodiak), zeramikoak (fibro-zementuzko hodiak).

Euskal Herrian munduko altzairu hodien ekoizlerik garrantzitsuenak daude, Laudio eta Amurrioko Araban batez ere, Tubacex eta Tubos Reunidos, bien artean 1.500 langile dauzkate. Petrokimika industrian Muskizko Bizkaiko Petronorren petrolio birfindegian edo Pasaiako elektraindarra sortzeko zentral termikoan, hala nola petroliogintzan ere euskal gas plataforma handienean La Gaviotan material eta tamaina ezberdinetako hodiak erabiltzen dira.

Ekoizpena 

Hodiak ekoizteko hiru prozedura erabiltzen dira:

 Soldaduragabea (seamless). Hodia industri labe batean berotutako altzairuzko xafla zilindro batetik eratzen da. Bero deformazioz estrusio bidez errodilloak erabiliz hodiaren itxura lortzen da. Soldaduragabeko hodiak presioa jasateko egokituak daude norabide guztietan homogeneotasuna lortuz. Ekoizteko prozedurarik zabalduena da eta jakina komertzializatuena.

 Soldadura longitudinala.

 Soldadura helikoidala

Materialak 
Eskakizun tekniko eta ekonomikoen arabera hodiak material ezberdinekin ekoizten dira:
Altzairua, latoia, kuprea, beruna, hormigoia, PPa, PVC.

Etxerako erabilera

Ura 
Gaur egun, ur hodiak edo ura garraiatzeko hodien material erabilienak hauexek dira: kobrea, PVCa, PPa, PEAD eta altzairua.

Gasa 
Kobrea edo altzairua (harikorra edo laminarra).

Berogailua 
Kobrea da material erabiliena. Instalazio zaharretan ordea burdinurtua erabiltzen zen.

Industria erabilera

Energia 
580 °C goi tenperaturako eta 180 bareko lurruna garraiatzeko altzairu herdoilgaitza erabiltzen da, Duplex, Inconel erakoa (Kr, Ni, Mb, elementuez eratua.

Ur emari handientzako 2 metro diametrotaraino burdinurtua edo karbono altzairua erabiltzen da.

Energia hidraulikorako hodia bereziak erabiltzen dira.

Petrokimika 
Herdoilari, tenperatura eta presio handiei erresistitzeko lehen aipaturiko material ezberdinak erabiltzen dira batez ere Duplexa edo Inconela.

Nazioarteko kodeak 
Hodien sistemak diseinatzeko industrian erabiltzen diren kode garrantzitsuenak hauxek dira:

ASME/ANSI 
 ASME B31.1 - Elektraindarra sortzeko hodientzat.
 ASME B31.3 - Prozesu lantegietako hodientzat.
 ASME B31.4 - Petrolio, gas, hidrokarbonoak, alkoholak garraiatzeko hodientzat
 ASME B31.5 - Hozteko hodientzat.
 ASME B31.8 - Gasa garraiatzeko hodientzat.
 ASME B31.9 - Zerbitzu eraikinetako hodientzat.

Eurokodea 
 EN 13480 Metalezko industri hodiak
 EN 10255 Hodien tamaina

Ikus, gainera 
 Darcy-Weisbach ekuazioa
 Colebrook-White ekuazioa
 Moody Diagrama
 Uraren fluxua hodi batean
 Urare kaudalearen kalkulua hodi batean

Kanpo estekak 

 Hodien teoria

Eraikuntza